nvidia/miracl-vision huggingface dataset:
उच्चतापसह धातु

उच्चतापसह धातु (Refractory metal, अर्थ: ऊंचा तापमान सहने वाली धातु) धातुओं की एक श्रेणी है जो अत्यधिक सख़्त होती हैं और बिना आकार खोये ऊँचा तापमान सह सकती हैं। इस श्रेणी में कौन-सी धातु शामिल है और कौन-सी नहीं इस बात को लेकर वैज्ञानिकों में मतभेद है, लेकिन आमतौर पर आवर्त सारणी (पीरियोडिक टेबल) की ५वीं कतार के दो तत्व - नायोबियम (Nb) व मोलिब्डेनम (Mo) - और ६ठीं कतार के तीन तत्त्व - टैंटेलम (Ta), टंग्स्टन (W) व रीनियम (Re) - इसमें शामिल माने जाते हैं। इन सभी का पिघलाव तापमान २००० °सेंटीग्रेड से अधिक होता है और साधारण तापमान पर यह सभी अधिक कठोरता प्रदर्शित करते हैं। यह अन्य तत्वों के साथ रासायनिक अभिक्रियाओं (रियेक्शन) में भी असानी से भाग नहीं लेते और अपनी शुद्धता बनाये रखते हैं। इन कारणों से औज़ारों और औद्योगिक प्रयोगों के लिये यह बहुत भरोसेमंद होते हैं।
समूह ५ तत्व

समूह ५ तत्व आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में वनेडियम (V), नायोबियम (Nb), टैंटेलम (Ta) और डब्नियम (Db) तत्व शामिल हैं। इनमें से पहले तीन प्रकृति में मिलने वाले उच्चतापसह धातु हैं, जबकि डब्नियम प्रयोगशाला में बनाया गया एक कृत्रिम तत्व है।
समूह ९ तत्व

समूह ९ तत्व आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में कोबाल्ट (Co), रोडियम (Rh), इरीडियम (Ir) और मेइट्नेरियम (Mt) तत्व शामिल हैं। यह सभी संक्रमण धातु हैं। पहले तीन तो प्रकृति में मिलते हैं लेकिन मेइट्नेरियम प्रयोगशाला में बनाया गया एक कृत्रिम तत्व है
पारऐक्टिनाइड

पारऐक्टिनाइड (Transactinide, ट्रान्सऐक्टिनाइड), जिन्हें महा-भारी तत्त्व (super-heavy elements, सूपर-हेवी तत्व) भी कहते हैं, रासायनिक तत्वों की आवर्त सारणी (पीरियोडिक टेबल) में ऐक्टिनाइड शृंखला के तुरंत बाद आने वाले तत्व होते हैं। इनके परमाणु क्रमांक (ऐटोमिक नम्बर) १०४ से ११८ होते हैं। कोई भी पारऐक्टिनाइड तत्व प्रकृति में नहीं मिलता और सभी केवल प्रयोगशाला में कृत्रिम रूप से बनाए गए हैं। सभी रेडियोधर्मी हैं और इस अस्थिरता के कारण इन्हें बनाते ही इनके परमाणु टूटने लगते हैं। इनमें से सबसे स्थाई १०४ के परमाणु क्रमांक वाला रदरफोर्डियम (Rf) है, जिसका अर्धायु काल (हाफ़-लाइफ़) केवल ११ मिनट है।
समूह ११ तत्व

समूह ११ तत्व आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में ताम्र (Cu), चाँदी (Ag) और सोना (Au) तत्व शामिल हैं। इनके अलावा, अपने विद्युदणु विन्यास (इलेक्ट्रानों की संख्या व व्यवस्था) के आधार पर रॉन्टजैनियम (Rg) भी इसी समूह का सदस्य है हालाँकि यह केवल एक प्रयोगशाला में बनाया गया पारऐक्टिनाइड कृत्रिम तत्व है। रॉन्टजैनियम का नाभिक (न्यूक्लीयस) बहुत अस्थाई है जिसके कारणवश यह अत्यंत रेडियोधर्मी (रेडियोऐक्टिव) है और इसकी अर्धायु काल (हाफ़ लाइफ़) केवल २६ सैकिंड है।
समूह १२ तत्व

समूह १२ तत्व आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में जस्ता (Zn), कैडमियम (Cd) और पारा (Hg) शामिल हैं। इनके अलावा, अपने विद्युदणु विन्यास (इलेक्ट्रानों की संख्या व व्यवस्था) के आधार पर कोपरनिसियम (Cn) भी इसी समूह का सदस्य है, हालाँकि यह केवल एक प्रयोगशाला में बनाया गया पारऐक्टिनाइड कृत्रिम तत्व है। रॉन्टजैनियम का नाभिक (न्यूक्लीयस) बहुत अस्थाई है जिसके कारणवश यह अत्यंत रेडियोधर्मी (रेडियोऐक्टिव) है और इसकी अर्धायु काल (हाफ़ लाइफ़) केवल २९ सैकिंड है।
बोरॉन समूह

बोरॉन समूह (अंग्रेज़ी: Boron group) आवर्त सारणी (पीरियोडिक टेबल) के १३वें स्तम्भ के रासायनिक तत्वों का एक समूह है। इस समूह में बोरॉन (B), अल्युमिनियम (Al), गैलिअम (Ga), इण्डियम (In), थैलियम (Tl) और निहोनियम (Nh) शामिल हैं। इनमें बोरॉन एक उपधातु गिना जाता है जबकि अल्युमिनियम, गैलिअम, इण्डियम और थैलियम संक्रमणोपरांत धातुएँ हैं। उनुनट्रीयम प्रयोगशाला में बनाया गया एक कृत्रिम तत्व है। इसका नाभिक (न्यूक्लीयस) बहुत अस्थाई है जिसके कारणवश यह अत्यंत रेडियोधर्मी (रेडियोऐक्टिव) है और इसकी अर्धायु काल (हाफ़ लाइफ़) केवल २० सैकिंड है।
सॉर्बिटॉल

94–96 °C, एक्स्प्रेशन त्रुटि: अनपेक्षित उद्गार चिन्ह "–"। K, एक्स्प्रेशन त्रुटि: अनपेक्षित उद्गार चिन्ह "–"। °F सोर्बिटोल जिसे आमतौर पर ग्लूसिटोल के नाम से जाना जाता है, एक मीठा स्वाद वाला चीनी अल्कोहल है जिसे मानव शरीर धीरे-धीरे चयापचय करता है। इसे ग्लूकोज की कमी से प्राप्त किया जा सकता है, जो परिवर्तित एल्डिहाइड समूह (−CHO) को प्राथमिक अल्कोहल समूह (−CH2OH) में बदल देता है। अधिकांश सोर्बिटोल आलू के स्टार्च से बनता है, लेकिन यह प्रकृति में भी पाया जाता है, उदाहरण के लिए सेब, नाशपाती, आड़ू और आलूबुखारा में। इसे सोर्बिटोल-6-फॉस्फेट 2-डीहाइड्रोजनेज द्वारा फ्रुक्टोज में परिवर्तित किया जाता है। सोर्बिटोल मैनिटोल का एक आइसोमर है, एक अन्य चीनी अल्कोहल; दोनों केवल कार्बन 2 पर हाइड्रॉक्सिल समूह के अभिविन्यास में भिन्न हैं। समान होते हुए भी, दोनों चीनी अल्कोहल की प्रकृति, गलनांक और उपयोग में बहुत भिन्न स्रोत हैं। एक ओवर-द-काउंटर दवा के रूप में, सोर्बिटोल का उपयोग कब्ज के इलाज के लिए एक रेचक के रूप में किया जाता है
पेपाल

पेपाल (PayPal) एक अमेरिकी कंपनी द्वारा प्रदान की एक दुनिया भर में ऑनलाइन भुगतान प्रणाली है। पेपाल दुनिया की सबसे बड़ी इंटरनेट भुगतान कंपनियों में से एक है।पेपाल की स्थापना सन 1998 में हुई और बाद में ई-बे (eBay) की एक पूर्ण स्वामित्व वाली सहायक कंपनी बन गई। पेपाल एक प्रकार की वेबसाइट है जिसकी मदद से लैपटॉप, कंप्यूटर, स्मार्ट फ़ोन और टैबलेट से किसी के खाते (Account) में पैसे भेजे जा सकते हैं और किसी से भी पैसे ले सकते हैं।
आउटलुक (जालस्थल)

आउटलुक एक निःशुल्क मेल सेवा उपलब्ध कराने वाला जालस्थल है। इसे हॉटमेल के नाम से पहले जाना जाता था। यह विश्व का पहला जालस्थल द्वारा ईमेल सेवा देने वाला एक जालस्थल भी है। जिसे 1996 में एक भारतीय युवक सबीर भाटिया ने बनाया था। इसे 1997 में माइक्रोसॉफ़्ट ने $4000करोड़ में खरीद लिया। सबीर भाटिया ने 4 जुलाई 1996 में हॉटमेल नामक एक जालस्थल का निर्माण किया। इसके ग्राहकों की वृद्धि देखकर माइक्रोसॉफ़्ट ने इसे खरीद लिया। जिसके लिए माइक्रोसॉफ़्ट ने सबीर को $40 करोड़ डॉलर दिये। यह बिना माऊस के उपयोग के सरलता से उपयोग करने की आजादी देता है। इसमें संदेशों को आसानी से खोजा जा सकता है। इसके अलावा यह लगभग सभी ब्राउज़र में अच्छे से कार्य करता है। इसके अलावा यह अन्य कुछ मेल सेवा देने वाले की तरह आपको उन्नत पाठ्य में लिखने की सुविधा भी देता है। यह उपयोगकर्ता की गोपनीयता का सम्मान करता है। यह गूगल के जीमेल की तरह किसी उपयोगकर्ता की जानकारी कभी किसी विज्ञापनदाता को नहीं देता है। क्योंकि गूगल हमेशा उपयोगकर्ता के निजी जानकारी और उसके कार्यों की जानकारी अपने विज्ञापन और सेवा देने के लिए चुराता रहता है। इस कारण माइक्रोसॉफ़्ट ने इसमें गोपनीयता को अति महत्त्व दिया है। जिससे वह उपयोगकर्ता जो अपनी निजी जानकारी गूगल या विज्ञापनदाता को नहीं देना चाहते, वे आउटलुक का उपयोग कर सकें। यह किसी भी प्रकार के विज्ञापन भी नहीं दिखाता है। यदि आप कोई छवि किसी को भेजते हैं या कोई आपको कोई छवि या वीडियो भेजता है, तो आप उसे बिना किसी अन्य जगह जाये ही उसी पन्ने में देख सकते हैं।
मोनाज़ाइट

मोनाज़ाइट (Monazite) एक लाल-ख़ाकी रंग का फास्फेट खनिज है जिसमें दुर्लभ मृदा तत्व (रेर अर्थ एलिमेन्ट) पाये जाते हैं। यह अक्सर छोटे क्रिस्टलों में पाया जाता है जो किसी रेत, मिट्टी या अन्य पत्थरों के बीछ बिखरे हुये होते हैं। मोनाज़ाइट थोरियम, लैन्थनम और सीरियम तत्वों को उपलब्ध करने के लिये महत्वपूर्ण खनिज हैं। इसमें कुछ मात्रा में युरेनियम भी मौजूद होता है। थोरियम और युरेनियम बहुत रेडियोधर्मी (रेडियोऐक्टिव) हैं और उनके अल्फा क्षय से मोनाज़ाइट में हीलियम गैस भी पैदा हो जाती है जो मोनाज़ाइट को गरम कर के निकाली जा सकती है। मोनाज़ाइट-युक्त रेत भारत, माडागास्कर व दक्षिण अफ़्रीका में बहुत मात्रा में पाई जाती है।
सिंधुश्री खुल्लर

सिंधुश्री खुल्लर नीति आयोग की पूर्व मुख्य कार्यकारी अध्यक्ष हैं। इससे पहले भारत के योजना आयोग में सचिव के पद पर रह चुकी खुल्लर की नियुक्ति प्रधानमंत्री नरेन्द्र मोदी द्वारा 9 जनवरी 2015 को नव-निर्मित राष्ट्रीय भारत परिवर्तन संस्था (नीति आयोग) के पहले मुख्य कार्यकारी अधिकारी (सी॰ई॰ओ॰) के रूप में की गयी। खुल्लर 1975 बैच की आइ॰ए॰एस॰ अधिकारी हैं और योजना आयोग में इनकी नियुक्ति वर्ष 2012 में हुई थी। इससे पहले नरेन्द्र मोदी ने 15 अगस्त 2014 को अपने स्वतंत्रता दिवस के भाषण में ही योजना आयोग की जगह नीति आयोग बनाने की घोषणा की थी।
दामोदर राव

दामोदर राव (जन्म २१ अगस्त १९७७) एक भारतीय गायक, संगीतकार व अभिनेता हैं, इनके पिता का नाम रामधनी राव और माता का नाम लालपरी देवी है, इन्होंने गायकी और संगीत में लगभग ९५ भोजपुरी और हिंदी सिनेमा तथा ८०० वीडियो एल्बम किये है और इन्हें भोजपुरी के सर्वश्रेष्ठ संगीतकारों में से जाना जाता है, इनका संगीत मधुर और कर्णप्रिय होता है।  दामोदर राव का जन्म भारत के बिहार राज्य के पश्चिमी चम्पारण बेतिया जिले के नरकटियागंज शहर के ग्राम मल्दी टोला (लक्ष्मीपुर) में हुआ था, राव अभी मुंबई में रह रहे हैं, और ये संगीत परिवार से सम्बन्ध रखते हैं इनके पिता रामधनी राव एक क्षेत्रिय प्रसिद्ध लोक गायक थे। दामोदर राव ने लगभग 100 से ज्यादा फिल्मो में अपना संगीत दिया है, जिसमे विभिन्न भाषा शामिल है जैसे हिंदी, भोजपुरी, मैथिली, हरियाणवी. पंजाबी आदि, दामोदर राव ने बहुत सारे एल्बम भी विभिन्न भाषाओँ में किये है, काफी एल्बमों में ये खुद गाये भी हैं और अभिनय भी किये हैं। इनका एक गाना "भारत को बचाना ही होगा मोदी को लाना ही होगा" काफी प्रसिद्ध हुआ था जिसके गायक सुमित बाबा थे। इनके संगीत में अबतक भोजपुरी फिल्म जगत के सारे कलाकारों ने काम किया है और हिंदी जगत के भी लगभग सारे बड़े गायकों ने गाया है। जैसे कुमार सानु, उदित नारायण, सपना अवस्थी, साधना सरगम, अभिजीत भटाचार्य, अनुराधा पौडवाल, अगम कुमार निगम, विनोद राठोड, अनूप जलोटा, रूप कुमार राठोड, इंदु सोनाली, पलक मुच्छल, अल्का यागनिक, मनोज तिवारी, पवन सिंह, आलोक कुमार, मोहन राठोड, कल्पना पटवारी, पामेला जैन आदि। .
स्पन्दित शक्ति

स्पन्दित शक्ति (Pulsed power) किसी अवयव में अपेक्षाकृत लम्बे समय में ऊर्जा एकत्र करके इस ऊर्जा को अल्प समय में निर्मुक्त करने का विज्ञान और प्रौद्योगिकी है। इससे हमें अल्प समय के लिये अत्यधिक तात्क्षणिक शक्ति (instantaneous power) प्राप्त हो जाती है। उदाहरण के लिये, किसी संधारित्र में धीरे-धीरे करके १ जूल ऊर्जा एकत्र की जाय और इस ऊर्जा को केवल १ माइक्रोसेकेण्ड में ही किसी लोड में निर्मुक्त कर दिया जाय तो एक माइक्रोसेकेण्ड की अवधि के लिये उस लोड को १ मेगावाट तात्क्षणिक शक्ति मिलेगी। किन्तु इसी १ जूल ऊर्जा को किसी लोड में १ सेकेण्ड में निर्मुक्त किया जाय तो उस लोड को केवल १ वाट तात्क्षणिक ऊर्जा मिलेगी। स्पन्दित शक्ति का उपयोग अनेक क्षेत्रों में होता है, जैसे- राडार, कण त्वरक, अति उच्च चुम्बकीय क्षेत्र उत्पन्न करने के लिये, फ्यूजन अनुसंधान, विद्युतचुम्बकीय स्पन्द (पल्सेस), तथा उच्च शक्ति वाले स्पन्दित लेजर आदि।
ऑक्सीकरण संख्या

ऑक्सीकरण संख्या (oxidation number) या ऑक्सीकरण अवस्था (oxidation state) किसी रासायनिक यौगिक में बंधे हुए किसी परमाणु के ऑक्सीकरण (oxidation) के दर्जे का सूचक होता है। यह संख्या गिनाती है कि उस यौगिक के रासायनिक बंध में वह परमाणु कितने इलेक्ट्रान उस यौगिक में स्थित अन्य परमाणुओं को खो चुका है। उदाहरण के लिए, पानी (जिसका रासायनिक सूत्र H2O है) में दोनो हाइड्रोजन परमाणु अपना एक-एक इलेक्ट्रान ऑक्सीजन परमाणु को दे चुके होते हैं। इसलिए जल में हर हाइड्रोजन परमाणु की ऑक्सीकरण संख्या +1 होती है जबकि ऑक्सीजन की -2 होती है (क्योंकि वह खोने की बजाय दो इलेक्ट्रान प्राप्त कर लेता है)। ऑक्सीकरण अवस्था रासायनिक अभिक्रिया के दौरान समानता लाने में सहायक होती है। नीचे दिये गए उदाहरण में आप देख सकते हैं कि Ag (चांदी या सिल्वर) में ऑक्सीकरण के बाद Ag+ से Ag0 हो जाता है।
भव्य गांधी

भव्य गांधी भारतीय अभिनेता हैं। यह मुख्यतः तारक मेहता का उल्टा चश्मा में टपू या टीपेन्द्र जेठालाल गड़ा नामक किरदार के लिए जाने जाते हैं। यह 2010 में स्ट्राइकर नामक एक फिल्म में बाल्य कलाकार के रूप में सूर्यकांत नामक एक किरदार निभाया था। इनके अभिनय की शुरुआत तारक मेहता का उल्टा चश्मा नामक धारावाहिक से हुई थी। जिसका प्रसारण सब टीवी पर 28 जुलाई 2008 से शुरू हुआ था। इसमें यह टीपेन्द्र जेठालाल गड़ा जिसे प्यार से टप्पू कहते हैं, का किरदार निभा रहे थे। 2010 में स्ट्राइकर नमक फिल्म में बाल अभिनेता के रूप में सूर्यकांत का किरदार निभाया था। इस फिल्म में इनके साथ सिद्धार्थ, विद्या मलवाड़े, पद्म प्रिया, अनुपम खेर, सीमा बिस्वास और आदित्य पंचोली ने भी काम किया था। 2017 में तारक मेहता का उल्टा चश्मा के धारावाहिक को इन्होंने छोड़ दिया। भव्य ने टेलीचक्कर को इस धारावाहिक को छोड़ने के कारण पूछने से बताया कि "हाँ मैंने इसे जनवरी में छोड़ दिया, इसके आठ साल और आठ महीने का सफर काफी अच्छा रहा, मैंने तारक... की टीम और असित मोदी के साथ इसका काफी आनन्द लिया और जिस तरह से मेरे प्रशंसकों ने मुझे प्यार दिया, मैं चाहता हूँ कि उसी तरह भविष्य में भी मुझे इसी तरह प्यार करें।" इनसे जुड़े एक व्यक्ति ने टेलीचक्कर को इनके इस धारावाहिक को छोड़ने का कारण बताया कि भव्य अब अभिनेता के रूप में और आगे बढ़ना चाहते हैं और नए परियोजनाओं में काम करना चाहते हैं। भव्य को हाल ही में एक गुजराती फिल्म में काम करने का मौका मिला है। यह उनकी पहली गुजरती फिल्म है।
लौहविद्युत

लौहविद्युत (Ferroelectricity) कुछ पदार्थों के ख़ुद ही स्वयं में विद्युत ध्रुवों (इलेक्ट्रिक पोल) को बना लेने के स्वभाव को कहते हैं। मसलन बेरियम टाइटैनेट (barium titanate, रासायनिक सूत्र: BaTiO3) में ख़ुद ही ऋणात्मक (निगेटिव) और घनात्मक (पोज़िटिव) विद्युत ध्रुव बन जाते हैं जिनसें उस पदार्थ में स्थाई रूप से विद्युत द्विध्रुव आघूर्ण (electric dipole moment) आ जाता है। लौहविद्युत पदार्थ पर बाहरी विद्युत क्षेत्र (इलेक्ट्रिक फ़ील्ड) लगाने से यह ध्रुविकरण हटाया जा सकता है। पदार्थों में लौहविद्युत स्वभाव दिखने से पहले वैज्ञानिक लौहचुम्बकत्व देख चुके थे जिसमें लौहचुम्बकी पदार्थ अपने-आप ही उत्तर और दक्षिणी चुम्बकीय ध्रुव बना लेते हैं। लौहचुम्बकी पदार्थ लोहे या उसी जैसे धातु के होते हैं। जब वैज्ञानिकों ने ऐसी ही चीज़ कुछ अन्य पदार्थों में देखी तो उसे लौहविद्युत बुलाने लगे हालाँकि अधिकतर लौहविद्युत पदार्थों का लोहे से कुछ भी लेना-देना नहीं होता।
गरम दल

गरम दल भारतीय राष्ट्रीय काँग्रेस के अन्दर ही सदस्यों के मतभेद के कारण उपजा एक धड़ा था जिसके नेता लाला लाजपत राय, बाल गंगाधर तिलक और विपिनचंद्र पाल थे। बंगाल विभाजन के बाद काँग्रेस के नरम दल के लोगों के साथ इस दल के स्पष्ट विरोध सामने आये।स्वदेशी आंदोलन की शुरूआत बंगाल विभाजन के परिणामस्वरूप (1905ई) हुई जिसमें ब्रिटिश वस्तुओं का बहिष्कार किया गया और स्वदेशी उत्पादन को प्रोत्साहित किया गया। गरम दल नेता अरविंद घोष, लोकमान्य बाल गंगाधर तिलक, विपिन चंद्र पाल तथा लाल लाजपत राय स्वदेशी आंदोलन को पूरे देश में लागू करना चाहतें थे जबकि नरमपंथ सिर्फ इसे बंगाल तक सीमित रखना चाहतें थे। मतभेद बढ़तें गये तथा 1907 के कांग्रेस के सूरत अधिवेशन में कांग्रेस ’नरमदल’ व गरमदल’ में विभाजित हो गई। गरम दल वाले वन्देमातरम् को राष्ट्र गान बनाना चाहते थे जबकि नरम दल वाले जन गण मन के समर्थक थे।
घन (ज्यामिति)

ज्यामिति में घन (cube, क्यूब) एक त्रिआयामी (थ्री-डाइमेन्शनल) वस्तु होती है जिसके छह बराबर आकार के फलक (फेस) होते हैं और हर फलक एक वर्ग होता है। घन एक ठोस वस्तु है इसलिए यह एक पाश्वीय (hedron) भी है और छह फलक होने के कारण यह एक प्रकार का षट्फलकी (hexahedron) भी है। यदि किसी घन के कोर (edge) की लम्बाई 𝑎 हो तो: सबसे लंबी आंतरिक भुजा अर्थात घन के विकर्ण की लंबाई=√3 ×भुजा
प्रोटैक्टीनियम(V) क्लोराइड

प्रोटैक्टीनियम(V) ऑक्साइड, जिसका रासायनिक सूत्र PaCl5 है, प्रोटैक्टीनियम व क्लोरीन का एक रासायनिक यौगिक है। यह देखने में पीले रंग के क्रिस्टल के कणों के रूप में होता है।
ऐस्टाटीन मोनोआयोडाइड

ऐस्टाटीन मोनोआयोडाइड, जिसका रासायनिक सूत्र AtI है, ऐस्टाटीन और आयोडीन तत्वों से बना एक रासायनिक यौगिक है। क्योंकि दोनो ऐस्टाटीन और आयोडीन हैलोजन समूह के तत्व हैं, इसलिए ऐस्टाटीन मोनोआयोडाइड एक अंतरहैलोजनी यौगिक है। यह सभी ज्ञात अंतरहैलोजनी यौगिकों में से सबसे भारी है।
ऑक्सो-ऐनायन

ऑक्सी-ऋणायन या ऑक्सी-ऐनायन (oxyanion) या ऑक्सो-ऐनायन (oxoanion) ऐसे आयन को कहते हैं जो ऑक्सीजन तत्व पर आधारित हो। यह आम तौर पर ऋणात्मक (निगेटिव) विद्युत आवेश (चार्ज) रखता है इसलिए यह एक ऋणायन (anion, ऐनायन) कहलाता है। इन आयनों का रासायनिक सूत्र AxOyz− के रूप का होता है, जहाँ O तो ऑक्सीजन है और A कोई अन्य तत्व है। ऑक्सी-ऋणायन की कई मिसालें हैं, जैसे कि सल्फेट (SO42−), नाइट्रेट (NO3−) और कार्बोनेट (CO32−)।
सेलेस्टीन

सेलेस्टीन (celestine), जिसे सेलेस्टाइट (celestite) भी कहते हैं, स्ट्रोन्शियम सल्फेट (SrSO4) से युक्त एक खनिज है। 'सेलेस्टियल' शब्द का अर्थ लातिनी व अंग्रेज़ी भाषाओं में 'आकाशीय' है और इस खनिज के पत्थरों के अक्सर नाज़ुक नीले रंग के कारण इसे 'सेलेस्टीन' का नाम दिया गया था।
बहादुर

बहादुर (फ़ारसी: [بهادر] Error: {{Lang}}: text has italic markup (help)) एक आदरसूचक है जिसका अर्थ "साहसी" या "वीर" है। यह विशेषकर भारत तथा नेपालके क्षत्रिय वर्गोमें नाम की तरह प्रयोग में लिया जाता है। नेपालके शाहवंशी राजाने वीर विक्रम बहादुर शमशेर जंग देवनाम सदा समरविजयीनाम नामक उपाधि धारण किया था। इससे इनका उल्लेख हो सकता हैं:
नाभिकीय ईन्धन

'नाभिकीय ईधन (nuclear fuel) या परमाणु ईधन' (atomic fuel) उस सामग्री को कहते हैं जिसे विखण्डन (फिज़न) या नाभिकीय संलयन (फ़्युज़न) की प्रक्रियाओं द्वारा नाभिकीय ऊर्जा बनाने के लिये प्रयोग किया जाता है। यूरेनियम-२३५ और प्लूटोनियम-२३९ सबसे अधिक इस्तेमाल होने वाले नाभिकीय ईधन हैं।
यूनाइटेड किंगडम के शाही राजघराने

इस पृष्ठ में यूनाइटेड किंगडम के विभिन्न राजघरानों व उनके शासन की संक्षिप्त सूची है। ध्यान रहे, यूके के राजघरानों को ब्रिटिश राजघराने भी कहते हैं क्यूंकि ये सब ब्रिटिश द्वीप समूह में थे। लेकिन इन सभी ने इंग्लैंड पर शासन किया हो यह जरूरी नहीं हैं। ब्रिटेन में इंग्लैंड, वेल्स व स्कॉटलैंड सम्मिलित हैं। 1603 में स्कॉटलैंड व ब्रिटेन पर जेम्स ६ और १ का सयुंक्त शासन होने के बाद से इसे ग्रेट ब्रिटेन कहा जाने लगा। १७०७ में स्कॉटलैंड के इंग्लैंड के साथ हुई संधि के बाद ग्रेट ब्रिटेन को यूनाइटेड किंगडम ऑफ ग्रेट ब्रिटेन कहा जाने लगा। जबकि यूनाइटेड किंगडम चार देशों को मिलाकर एक सामूहिक देश है। इसमें इंग्लैंड, वेल्स, स्कॉटलैंड व उत्तरी आयरलैंड आते हैं। यानि ग्रेट ब्रिटेन के साथ उत्तरी आयरलैंड सयुंक्त रूप से यूनाइटेड किंगडम कहलाते हैं। इस समय (२०१५) में इन सभी देशों का शासन यूनाइटेड किंगडम की महारानी एलिज़ाबेथ II के अंतर्गत है। इन सभी चारों देशों से संबन्धित राजघरानों के बारे में यहाँ लिखा गया है। द हाउस ऑफ लंकास्टर, लंकास्टर राजघराना:-> हेनरी बोलिंगब्रोक ने रिचर्ड २ को सत्ता से पदच्युत कर दिया और इसके बाद शाही घर का नाम हेनरी के पिता (ड्यूक ऑफ लंकास्टर) के नाम से जाना जाने लगा। द हाउस ऑफ यॉर्क, यार्क राजघराना:-> लंकास्टर और योर्क के शाही परिवारों में प्रसिद्ध गुलाब युद्ध (वार ऑफ रोज़ेज़) हुआ था जिसमें यॉर्कियों की जीत हुई थी। द हाउस ऑफ टुडोर, टुडोर का राजघराना:- द हाउस ऑफ़ आल्पिन आल्पिन राजघराना:- गिरिक के साथ ? द हाउस ऑफ डंकेल्ड डंकेल्ड का राजघराना:- द हाउस ऑफ बैलियोल बालियोल राजघराना:- द हाउस ऑफ ब्रुस ब्रूस राजघराना:- द हाउस ऑफ बैलियोल बालियोल राजघराना:- कुछ समय तक डेविड २ और जॉन बैलियोल के बेटे एडवर्ड बैल्योल दोनों ही शासन के लिये दावा करते रहे। द हाउस ऑफ स्टुअर्ट ग्रेट ब्रिटेन पर स्टुअर्ट राजघराने का शासन १३७१ से १६२५ तक रहा। १६०३ में स्कॉटलैंड के जेम्स ६ ने इंग्लैंड की महारानी एलिज़ाबेथ प्रथम की मृत्यु के बाद अंग्रेजी सत्ता से समझौता कर लिया और इसे यूनियन ऑफ क्राउन्स यानि ताजों का मिलन कहा गया। इसके बाद से १७०७ तक इंग्लैंड, स्कॉटलैंड और आयरलैंड के एक ही शासक या सम्राट हुआ करता था। द हाउस ऑफ स्टुअर्ट द हाउस ऑफ स्टुअर्ट वापसी विक्टोरिया की साक्से-कोबर्ग-गोथा के राजकुमार एल्बर्ट से विवाहोपरान्त ब्रिटेन के शाही घराने का नाम बदल दिया गया था, लेकिन वह स्वंय हैनोवर राजघराने से ही संबद्ध रहीं। द हाउस ऑफ विंडसर प्रथम विश्वयुद्ध के दौरान नाज़ी जमर्नी के खिलाफ़ बढती जा रही जनभावनाओं के मद्देनज़र ब्रिटिश राजघराने का नाम साक्से-कोबर्ग-गोथा से बदलकर विंडसर हाउस कर दिया गया।
परवलयज

गणित में, एक विशेष प्रकार का द्विघातीय तल (quadric surface) को परवलयज (paraboloid) कहते हैं। यह दो प्रकार का होता है- दीर्घवृत्तीय परवलयज तथा अतिपरवलयी परवलयज। दीर्घवृत्तीय परवलय का आकार एक अण्डाकार कप की तर्ह होता है। त्रिवीमीय कार्तीय निर्देशांक में इसे निम्नलिखित समीकरण से निरूपित कर सकते हैं- जहाँ 𝑎 तथा 𝑏 नियतांक हैं। अतिपरवलयी परवलयज (hyperbolic paraboloid) (यह अतिपरवलयज (hyperboloid) से अलग है) का आकार घोड़े के पीठ की गद्दी (saddle) जैसा होता है।इसे निम्नलिखित समीकरण द्वारा निरूपित किया जा सकता है-
संयुक्त राज्य जनगणना ब्यूरो

संयुक्त राज्य जनगणना ब्यूरो (अंग्रेज़ी: The United States Census Bureau (USCB); आधिकारिक रूप से जनगणना का ब्यूरो (अंग्रेज़ी: Bureau of the Census) जैसा टाइटल 13 यू.ऍस.सी. § 11 में परिभाषित है), संयुक्त राज्य संघीय सांख्यिकी प्रणाली की प्रमुख ऐजन्सी है जिसपर अमेरिकी लोगों और अर्थव्यवस्था से सम्बन्धित आँकड़े जुटाने का दायित्व है। जनगणना ब्यूरो का मुख्य उद्देश्य है प्रति दस वर्ष में जनगणना करना जिसके आधार पर अमेरिका के राज्यों को उनकी जनसंख्या के आधार पर अमेरिकी प्रतिनिधि सभा में सीटें आवण्टित होती हैं। दशकीय जनगणना के अतिरिक्त, जनगणना ब्यूरो निरन्तर अन्य बहुत प्रकार की जनगणनाएँ संचालित करता है जिनमें से कुछ हैं अमेरिकी समुदाय सर्वेक्षण, संयुक्त राज्य आर्थिक जनगणना, और वर्तमान जनसंख्या सर्वेक्षण। इसके अतिरिक्त संघीय सरकार द्वारा जारी किए जाने वाले आर्थिक और विदेश-व्यापार सम्बन्धी आँकड़ो में आम तौर पर जनगणना ब्यूरो द्वारा उपलब्ध कराए गए भी सम्मिलित होते हैं। जनगणना ब्यूरो द्वारा संचालित किए जाने वाले विभिन्न जनगणनाओं और सर्वेक्षणों से उपल्ब्ध आँकड़ो के आधार पर प्रतिवर्ष 400 अरब डॉलर की संघीय निधि का वितरण किया जाता है और जिससे राज्यों, स्थानीय समुदायों, और व्यवसायों को सुविज्ञ निर्णय लेने में सहायता मिलती है। जनगणना ब्यूरो, संयुक्त राज्य वाणिज्य विभाग के अधीन है और इसके निदेशक का चयन अमेरिका के राष्ट्रपति द्वारा किया जाता है। इस ऐजन्सी की स्थापना 1 जुलाई 1903 को की गई थी और इसका मुख्यालय सूटलैण्ड, मैरिलैण्ड में स्थित है। इसके कुल कर्मचारियों की संख्या 5,593 (2006 में) है और इसका वार्षिक बजट 2009 से 2011 के दौरान इस प्रकार था: 2009 में 3.1 अरब डॉलर, 2010 में 7.2 अरब डॉलर, और 2011 में 1.3 अरब डॉलर।
मुकुन्दराज

मुकुंदराज (जीवनकाल: १२वीं शताब्दी) मराठी भाषा के आदिकवि थे। वे नाथ सम्प्रदाय के सन्त थे तथा आदि शंकराचार्य के अद्वैत मत के अनुयायी थे। उन्होने 'विवेक सिन्धु' तथा 'परामृत' नामक ग्रन्थों की रचना की। उनका जन्म वर्तमान समय के बीड जिला के आंबेजोगाई में हुआ था।
केन्द्रीय खान योजना एवं डिजाइन संस्थान

इसका पूरा नाम सेंट्रल माइन प्लानिंग एंड डिज़ाइन इंस्टीट्यूट लिमिटेड हैं। सेंट्रल माइन प्लानिंग एंड डिज़ाइन इंस्टीट्यूट लिमिटेड (सीएमपीडीआई) भारत सरकार का एक उद्यम है जिसका कॉर्पोरेट मुख्यालय भारत में रांची में है। यह कोल इंडिया लिमिटेड (सीआईएल) की पूर्ण स्वामित्व वाली सहायक कंपनी और शेड्यूल-बी कंपनी है। यह जून 2019 से एक मिनी रत्न (श्रेणी I) कंपनी है और मार्च 1998 से ISO 9001 प्रमाणित है। यह अपने सूचना सुरक्षा प्रबंधन के लिए ISO 27001 प्रमाणन के लिए भी तैयार है। 1972 में , सीएमपीडीआई की मूल रूप से कल्पना और प्रस्ताव पोलिश विशेषज्ञों के साथ एक संयुक्त अध्ययन समूह द्वारा पूरे भारतीय खनन उद्योग के लिए एक छत के नीचे एक व्यापक योजना सेट-अप के रूप में किया गया था, जो तब एक प्राथमिक योजना प्रणाली पर काम कर रहा था। यह वह समय था जब भारतीय कोयला-उद्योग का राष्ट्रीयकरण किया जा रहा था ताकि आने वाले वर्षों में देश के तीव्र औद्योगिक विकास के लिए आवश्यक ऊर्जा क्षेत्र की उच्च वृद्धि का समर्थन किया जा सके। दिसंबर 1973 में , भारत सरकार ने सीएमपीडीआई के गठन के प्रस्ताव को मंजूरी दे दी, जिसमें शुरू में इसकी गतिविधियों का क्षेत्र तत्कालीन राष्ट्रीयकृत कोयला-उद्योग तक सीमित था, क्योंकि कोयला खनन क्षेत्र के लिए वैज्ञानिक योजना की आवश्यकता सर्वोपरि हो गई थी। जनवरी 1974 में , सीएमपीडीआई ने तत्कालीन हाल ही में गठित कोल माइंस अथॉरिटी लिमिटेड (सीएमएएल) के एक प्रभाग के रूप में कार्य करना शुरू किया, और पूर्ववर्ती राष्ट्रीय कोयला विकास निगम (एनसीडीसी) की योजना शाखा ने इसका केंद्र बनाया। 1 नवंबर 1975 को , सीएमएएल को कोल इंडिया लिमिटेड बनाने के लिए विलय कर दिया गया था, और सीएमपीडीआई ने सीआईएल के तहत एक सार्वजनिक लिमिटेड कंपनी का दर्जा प्राप्त किया, जिसके मेमोरेंडम ऑफ एसोसिएशन के तहत इसके व्यवसाय का घोषित दायरा मोटे तौर पर इसके मूल प्रस्ताव के अनुरूप था।सीएमपीडीआई की परिकल्पना मूल रूप से 1972 में की गई थी तथा संपूर्ण भारतीय खनन उद्योग, जो उस समय अल्प विकसित योजना प्रणाली पर कार्यरत था, के लिए एक छत के नीचे कार्य करने हेतु एक सर्व समावेशी योजना संगठन का प्रस्ताव पोलैण्ड के विशेषज्ञों के साथ एक युग्म, अध्ययन दल द्वारा दिया गया था। यह वह समय था जब भारत में आने वाले वर्षों में तीव्र औद्योगिक विकास की जरूरतों को पूरा करने हेतु ऊर्जा की तेजी से वृद्धि के लिए अवलम्बन उपलब्ध करने हेतु कोयला उद्योग का राष्ट्रीयकरण किया जा रहा था। वर्ष 1973 के दिसम्बर माह में भारत सरकार ने सीएमपीडीआई की रचना से संबंधित प्रस्ताव को इसके क्रिया-कलापों की सीमा को राष्ट्रीयकृत कोयला उद्योग तक ही सीमित रखते हुए स्वीकृत किया क्योंकि उस समय वैज्ञानिक खनन की जरूरत कोयला खनन के क्षेत्र में सर्वाधिक थी। वर्ष 1974 में सीएमपीडीआई सद्य स्थापित कोल माइन्स आथरिटी लिमिटेड (सीएमएएल) के एक प्रभाग के रूप में करने लगा तथा बीते समय के नेशनल कोल डेबलपमेंट कॉरपोरेशन (एनसीडीसी) का योजना खंड इसका नाभकीय क्षेत्र बन गया। १ नवम्बर, 1975 के दिन कोल इंडिया की रचना हेतु सीएमएएल का विलय हो गया तथा सीएमपीडीआई अपने मेमोरेण्डम ऑफ़ एसोशियेसन के तहत घोषित कार्यक्षेत्र के साथ, जो कि मूल प्रस्ताव के अनुरूप ही है, सीआईएल के अन्तर्गत एक सार्वजनिक लिमिटेड कंपनी के रूप में प्रतिष्ठित हो गया। सीआईएल और सहायक कंपनिया निम्न हैं- भारत कोकिंग कोल लिमिटेड सेंट्रल कोलफील्ड्स लिमिटेड कोल इंडिया लिमिटेड ईस्टर्न कोलफील्ड्स लिमिटेड महानदी कोलफील्ड्स लिमिटेड उत्तर पूर्वी कोयला क्षेत्र नॉर्दर्न कोलफील्ड्स लिमिटेड साउथ ईस्टर्न कोलफील्ड्स लिमिटेड वेस्टर्न कोलफील्ड्स लिमिटेड